**Broj: 889-01/23**

**Datum: 15.12.2023. godine**

Na osnovu člana 105. stav (1) tačka b), člana 108. stav 1. i stav 2. Zakona o osnovnom odgoju i obrazovanju-prečišćeni tekst („Službene novine Tuzlanskog kantona“, broj: 10/20, 8/21, 11/21, 22/21, 5/22, 10/22, 11/22, 9/23-presuda US FBiH i 12/23), Kriterija o utvrđivanju uslova na osnovu kojih se vrši izbor i imenovanje kandidata za direktora osnovne škole čiji je osnivač Skupština Tuzlanskog kantona („Službene novine Tuzlanskog kantona“, broj: 11/14, 15/21 i 20/22) i Odluke Privremenog Školskog odbora o raspisivanju konkursa za izbor i imenovanje direktora, broj: 888-01/23 od 15.12.2023. godine, JU Osnovna škola „Breške“ Breške u Tuzli, raspisuje

**K O N K U R S**

**za izbor i imenovanje direktora JU Osnovna škola „Breške“ Tuzla**

Raspisuje se konkurs za izbor i imenovanje direktora JU Osnovna škola „Breške“ Breške u Tuzli na mandatni period od 4 (četiri) godine.

**Opis poslova**

Direktor škole rukovodi školom i obavlja i druge poslove u skladu sa članom 111. Zakona o osnovnom odgoju i obrazovanju – prečišćeni tekst („Službene novine Tuzlanskog kantona“, broj: 10/20, 8/21, 11/21, 22/21, 5/22, 10/22, 11/22 i 12/23), te poslove utvrđene podzakonskim aktima i Pravilima škole.

**Opći uslovi**

Kandidat za direktora škole mora ispunjavati sljedeće opće uslove:

a) da je državljanin Bosne i Hercegovine,

b) da je zdravstveno sposoban za obavljanje poslova direktora škole,

c) da se na njega ne odnosi član IX stav (1) Ustava Bosne i Hercegovine,

d) da nije osuđivan za krivično djelo,

e) da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, stručnog saradnika ili direktora škole.

**Posebni uslovi**

Kandidat za direktora škole, pored općih uslova mora ispunjavati i sljedeće posebne uslove:

1. da ispunjava uslove za nastavnika ili stručnog saradnika, da ima VII stepen stručne spreme, odnosno visoko obrazovanje najmanje prvog ciklusa Bolonjskog sistema studiranja,
2. da ima najmanje pet godina radnog iskustva poslije sticanja odgovarajuće stručne spreme na poslovima nastavnika ili stručnog saradnika škole,
3. da ima položen stručni ispit za samostalan rad na poslovima nastavnika ili stručnog saradnika škole,
4. da ima program rada i razvoja škole za period na koji se imenuje direktor,
5. da nije u skladu sa članom 87. Zakona o osnovnom odgoju i obrazovanju nepodoban za rad s djecom,
6. da nije član izvršnih organa političkih stranaka,
7. da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
8. da nema direktan finansijski ili drugi lični interes u JU Osnovna škola „Breške“, Breške u Tuzli, koji bi mogao dovesti do sukoba sa njegovom dužnošću direktora,
9. da nije obavljao dužnost direktora dva uzastopna mandata u JU Osnovna škola „Breške“, Breške u Tuzli,
10. da nije u posljednje četiri godine zbog svoje krivice bio razriješen dužnosti direktora neke od odgojno – obrazovnih ustanova i da u mandatnom periodu ne stiče uslove za odlazak u penziju.

**Za direktora škole ne može biti imenovano lice koje ne ispunjava opće i posebne uslove konkursa.**

**Uz prijavu na konkurs, koja sadrži kraću biografiju,** kandidati su dužni dostaviti dokaz o ispunjavanju svih uslova (općih i posebnih), odnosno sljedeću dokumentaciju (original ili ovjerene kopije ne starije od šest mjeseci):

1. Uvjerenje o državljanstvu,
2. Dokaz o stručnoj spremi,
3. Potvrda/uvjerenje izdata od strane škole da ima najmanje pet godina radnog iskustva na poslovima nastavnika ili stručnog saradnika škole,
4. Uvjerenje izdato od strane nadležnog suda da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, stručnog saradnika ili direktora škole,
5. Uvjerenje o položenom stručnom ispitu za samostalan rad u oblasti obrazovanja, na poslovima nastavnika ili stručnog saradnika, poslije sticanja odgovarajuće stručne spreme,
6. Program rada i razvoja JU Osnovna škola „Breške“, za period na koji se imenuje direktor,
7. Ovjerena izjava kandidata da se na njega ne odnosi član IX stav (1) Ustava BiH,
8. Ovjerena izjava kandidata da nije osuđivan za krivično djelo,
9. Ovjerenu izjavu kandidata da nije pravosnažno osuđivan za krivično djelo koje ga čini nepodobnim za rad sa djecom po članu 87. Zakona o osnovnom odgoju i obrazovanju-prečišćeni tekst („Službene novine Tuzlanskog kantona“, broj: 10/20, 8/21, 11/21, 22/21, 5/22, 10/22, 11/22, 9/23-presuda US FBiH i 12/23),
10. Ovjerena izjava kandidata da nije član izvršnih organa političkih stranaka,
11. Ovjerena izjava kandidata da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
12. Ovjerena izjava kandidata da nema direktan finansijski ili drugi lični interes u JU Osnovna škola „Breške“, koji bi mogao dovesti do sukoba sa njegovom dužnošću direktora,
13. Ovjerena izjava kandidata da nije obavljao dužnost direktora dva uzastopna puna mandata u JU Osnovna škola „Breške“ Tuzla,
14. Ovjerena izjava kandidata da nije u posljednje četiri godine zbog svoje krivice bio razriješen dužnosti direktora neke od odgojno – obrazovnih ustanova
15. Ovjerena izjava kandidata da u mandatnom periodu ne stiče uslove za odlazak u penziju.

**Pod ovjerenom izjavom podrazumijeva se izjava ovjerena od strane nadležnog gradskog ili općinskog organa, odnosno izjava ovjerena od strane notara**.

Kandidat koji bude imenovan za direktora dužan je dostaviti :

- Ljekarsko uvjerenje nadležne zdravstvene ustanove (ne starije od 3 mjeseca) i

- Izjavu ovjerenu od strane nadležnog organa o odstupanju sa pozicije predsjednika ili člana Školskog odbora ukoliko je u tom momentu obavljao navedenu dužnost.

Nakon provedene konkursne procedure, Školski odbor vrši izbor i imenovanje direktora škole na period od 4 (četiri) godine, uz prethodno pribavljeno stručno mišljenje Pedagoškog zavoda i prethodnu saglasnost nadležnog Ministarstva, uz ocjenu dostavljenog Programa rada i razvoja škole za period na koji se imenuje direktor. Kandidat koji nije dobio saglasnost nadležnog Ministarstva ne može biti imenovan za direktora škole.

O rezultatima konkursa kandidati će biti pismeno obaviješteni u roku od 8 (osam) dana od dana donošenja Odluke o imenovanju direktora. Odluka o imenovanju direktora škole je konačna.

**Konkurs ostaje otvoren 15 (petnaest) dana od dana objavljivanja u dnevnom listu „Večernji list BH“ d.o.o. Mostar.**

**Nepotpune i neblagovremene prijave neće se uzimati u razmatranje.**

**Prijave dostavljati lično na protokol škole ili preporučeno putem pošte na adresu škole:**

**Javna ustanova Osnovna škola „Breške“, Breške - Tuzla**

**Ulica Breške bb, Breške**

**75 000 Tuzla**

**Sa naznakom: (Konkurs za izbor i imenovanje direktora JU Osnovna škola „Breške“, Tuzla – NE OTVARATI)**

**Predsjednica Privremenog Školskog odbora**

 **Edina Kremić, dipl. pravnik**

 **-----------------------------------------**